**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PARTNERIO TEISĖMIS VIETOS PROJEKTE „ŠILTI NAMAI – TIKRI NAMAI!“**

2020 m. vasario 18 d. Nr. SP-39

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D-343 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“, 27.1.3.1 papunkčiu, Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 ir 31.1 papunkčiais, vietos plėtros strategija „Kėdainių rajono vietos veiklos grupės teritorijos vietos plėtros strategija 2015˗2023 m.“, įgyvendinama pagal Lietuvos kaimo plėtros 2014˗2020 metų programos priemonę „LEADER programa“ (kaimo vietovių VPS), Kėdainių rajono savivaldybės 2020˗2022 metų strateginiu veiklos planu, patvirtintu Kėdainių rajono savivaldybės tarybos 2019 m. gruodžio 20 d. sprendimu Nr. TS-270 „Dėl Kėdainių rajono savivaldybės 2020˗2022 metų strateginio veiklos plano tvirtinimo“ ir atsižvelgdama į Visuomeninės organizacijos Kalnaberžės bendruomenės 2020 m. vasario 7 d. raštą Nr. 20/02/07 „Dėl vietos projekto įgyvendinimo“, Kėdainių rajono savivaldybės taryba n u s p r e n d ž i a:

1. Pritarti Kėdainių rajono savivaldybės administracijos dalyvavimui partnerio teisėmis Visuomeninės organizacijos Kalnaberžės bendruomenės vietos projekte „Šilti namai – tikri namai!“, parengtame pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,Efektyvūs išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER˗19.2˗SAVA˗5), kuris bus įgyvendinamas Kėdainių rajono savivaldybės panaudos teise valdomame 2,1672 ha valstybinės žemės sklype (kadastrinis Nr. 5325/0001:525, unikalus Nr.4400˗2112˗9577), esančiame adresu: Beržų g. 60, Kalnaberžės k., Surviliškio sen., Kėdainių r. sav.

2. Skirti iš Kėdainių rajono savivaldybės biudžeto 20 procentų visų tinkamų finansuoti vietos projekto išlaidų.

3. Pavesti Kėdainių rajono savivaldybės administracijos direktoriui pasirašyti jungtinės veiklos sutartį ir visus dokumentus, susijusius su šio sprendimo 1 punkte numatyto vietos projekto įgyvendinimu.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Stadalnykienė Arūnas Kacevičius Jolanta Sakavičienė

2020-02- 2020-02- 2020-02-

Audronė Naujalienė Evaldas Vaicekavičius

2020-02- 2020-02-

Forma patvirtinta Kėdainių rajono

Savivaldybės mero 2014 m. sausio 20 d.

potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**DĖL PRITARIMO DALYVAUTI PARTNERIO TEISĖMIS VIETOS PROJEKTE „ŠILTI NAMAI – TIKRI NAMAI!“**

2020 m. vasario 11 d.

Kėdainiai

**Parengto sprendimo projekto tikslai:**

Pritarti Kėdainių rajono savivaldybės administracijos dalyvavimui partnerio teisėmis Visuomeninės organizacijos Kalnaberžės bendruomenės vietos projekte „Šilti namai – tikri namai!“, parengtame pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,Efektyvūs išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER˗19.2˗SAVA˗5), kuris bus įgyvendinamas Kėdainių rajono savivaldybės panaudos teise valdomame 2,1672 ha valstybinės žemės sklype (kadastrinis Nr. 5325/0001:525, unikalus Nr.4400˗2112˗9577), esančiame adresu: Beržų g. 60, Kalnaberžės k., Surviliškio sen., Kėdainių r. sav. Skirti iš Kėdainių rajono savivaldybės biudžeto 20 procentų visų tinkamų finansuoti vietos projekto išlaidų. Pavesti Kėdainių rajono savivaldybės administracijos direktoriui pasirašyti jungtinės veiklos sutartį ir visus dokumentus, susijusius su šio sprendimo 1 punkte numatyto vietos projekto įgyvendinimu.

**Sprendimo projekto esmė, rengimo priežastys ir motyvai:**

Visuomeninė organizacija Kalnaberžės bendruomenė (toliau – pareiškėjas) yra parengusi ir pateikusi vietos projekto „Šilti namai – tikri namai!“ (toliau – vietos projektas) paraišką Kėdainių rajono vietos veiklos grupei paramai gauti pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,Efektyvūs išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER˗19.2˗SAVA˗5).

Visuomeninė organizacija Kalnaberžės bendruomenė, vadovaudamasi Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D˗544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 23.1.12.3 papunkčiu, kreipėsi į Kėdainių rajono savivaldybę su prašymu tapti vietos projekto partneriu, nes vietos projekto įgyvendinimo metu numatyta atlikti investicijas į valstybinę žemę, kuri panaudos teise yra valdoma Kėdainių rajono savivaldybės. Kad investicijos būtų tinkamos finansuoti, vietos projekto partneris turi būti įstaiga ar institucija, kuri nuosavybės ar kito teisėto naudojimo pagrindu valdo žemės sklypą, į kurį planuojamos investicijos. Sprendimo projekte įvardintas vietos projektas bus vykdomas Kėdainių rajono savivaldybės panaudos teise valdomame 2,1672 ha valstybinės žemės sklype (kadastrinis Nr. 5325/0001:525, unikalus Nr.4400˗2112˗9577), esančiame adresu: Beržų g. 60, Kalnaberžės k., Surviliškio sen., Kėdainių r. sav., todėl yra reikalingas pritarimas, kad Kėdainių rajono savivaldybės administracija būtų vietos projekto partneriu ir Kėdainių rajono savivaldybės administracijos direktorius pasirašytų jungtinės veiklos sutartį ir visus dokumentus, susijusius su vietos projekto įgyvendinimu.

Taip pat vietos projekto pareiškėjas prašo prie vietos projekto įgyvendinimo prisidėti 20 procentų visų tinkamų finansuoti projekto išlaidų, kadangi, vadovaujantis Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių, patvirtintų Lietuvos Respublikos žemės ūkio ministro 2015 m. gegužės 4 d. įsakymu Nr. 3D˗343 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklių patvirtinimo“, 27.1.3.1 papunkčiu, vietos projekto tinkamos finansuoti išlaidos iš paramos lėšų apmokamos tik 80 procentų intensyvumu.

**Lėšų poreikis (jeigu sprendimui įgyvendinti reikalingos lėšos):** Sprendimo įgyvendinimui yra planuojama lėšų suma – 7 326,09Eur.

Priemonė „Finansuoti Kėdainių rajono vietos veiklos grupės teritorijos vietos plėtros 2015˗2023 m. strategijos įgyvendinimą“ yra įtraukta į Kėdainių rajono savivaldybės 2020˗2022 metų strateginį veiklos planą, patvirtintą Kėdainių rajono savivaldybės tarybos 2019 m. gruodžio 20 d. sprendimu Nr. TS-270 „Dėl Kėdainių rajono savivaldybės 2020˗2022 metų strateginio veiklos plano tvirtinimo“ (05 programos *Kultūros veiklos plėtr*a 05.03.01 priemonė). Priemonės vykdymui lėšos yra numatytos Kėdainių rajono savivaldybės 2020 metų biudžete.

**Laukiami rezultatai:**

Pritarus sprendimo projektui, bus sudaryta galimybė Visuomeninei organizacijai Kalnaberžės bendruomenei gauti finansavimą vietos projekto „Šilti namai – tikri namai!“, parengto pagal vietos plėtros strategijos „Kėdainių rajono vietos veiklos grupės teritorijos vietos plėtros strategija 2015˗2023 m.“ priemonę ,,Efektyvūs išteklių ir atsinaujinančių energijos šaltinių, šalutinių produktų ir atliekų naudojimas bei inovacijų diegimas“ (kodas LEADER˗19.2˗SAVA˗5), įgyvendinimui, kurio metu bus pastatyta saulės elektrinė (modulis), kurios gamina elektros energija bus naudojama Kalnaberžės bendruomenės namų šildymui.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(nevyriausybinių organizacijų koordinatorė) Audronė Stadalnykienė